Satopanth

Satopanth (), India iparraldeko Uttarakhand estatuan aurkitzen den mendia bat da, Himalaia mendikatean. 7.084 metrotako altuera du eta prominentzia 1.070 metrotakoa da.

 Etimologia 
Izenak sanskritozko Sato hitza ("egia" edo "egiazkoa") eta Panth hitza "deboziozko irudia") elkartzen ditu. Horrela beraz "Deboziozko egiazko irudia" esan nahi du gutxi gora behera.

 Geografia 
Uttarakhand estatuaren iparraldean aurkitzen da. Garhwal mendilerroan kokaturik dago eta Gangotri Parke Nazionalean dagoen bigarren mendi altuena da. Garhwal ezaguna da Ganges ibaiaren sorlekua delako.

 Ezaugarriak 
Mendi oso teknikoa da eta prestakuntza handia eskatzen die mendizaleei. Elurrez estalitako maldak eta ertz zorrotzak ditu.

Horretaz gain mendirako ibilbideak 22 egunetako bidaia eskatzen du, baso itxietan barna eta Alaknanda ibaiaren ertzeko ibilbide sakratuan zehar.

 Igoeren historia 
1938an Eduard Ellmauthaler eta Walter Frauenberger austriarrak saiatu ziren mendiaa igotzen baina huts egin zuten.

André Roch mendizaleak gidaturiko suitzar espedizio batek igo zuen lehen aldiz, 1947an, Indiaren Independentzia izan baino 15 egun lehenago. André Roch bera, René Ditterit, Alexander Graven eta Alfred Sutte izan ziren tontorrera iritsi ziren alpinista suitzarrak.

1933an Marco Pallis britainiarrak gidaturiko espedizio batek Gangotri eskualdeko hainbat tontor igo zituen. Satopanth mendia Colin Kirkus eta Charles Warren igo zuten estilo alpinoan, Pallisek Peaks and Lamas liburuan idatzi zuen bezala. Gaur egun ordea igo zuten mendia Bhagirathi III mendia izan zela uste da, 6.454 metrotakoa.

Azken urteetan Everest mendirako espedizioaren aurretik igotzen den mendia izan da Satopanth, altuera aipagarria izateaz gain 6.500 metrotan "aizto ertza" duelako eta 5.900 metrotan daukan glaziarrak izotz eta arroka teknika ona eskatzen duelako.

 Iruditegia 

 Erreferentziak 

 Kanpo estekak 

Kategoria:Himalaiako zazpimilakoak
Kategoria:Indiako mendiak
Kategoria:Uttarakhandeko mendiak